དེ་ནི་བོད་ཀྱི་ཉེ་རབས་ལོ་རྒྱུས་ནང་གནས་ཚུལ་འགྱུར་བ་ཆེ་ཤོས་དེ་ཡིན།དེ་ཡང་མི་ལོ་བརྒྱ་ཕྲག་མང་པོ་སོང་བའི་རྗེས་གཞི་ནས་བོད་མིའི་སེམས་ནང་བོད་མི་ཡོངས་རྫོགས་མི་རིགས་དང་ཆོས་ལུགས།རིག་གཞུང་།ཡུལ་སྲོལ་གོམས་གཤིས་བཅས་པ་གཅིག་གྱུར་ཡིན་པའི་ཆབ་སྲིད་ཀྱི་འདུ་ཤེས་ནུས་ཤུགས་ལྡན་པ་ཞིག་བསྐྱར་གསོ་ཐུབ་པ་བྱུང་ཡོད།སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་ནས་ཀྱང་མནའ་གན་ཆེན་མོའི་འབྲུ་དོན་ཕྱག་བསྟར་གནང་སྟེ།ཕྱི་ལོ་༡༩༦༠ལོ་དེ་རང་ནང་བོད་མི་མང་སྤྱི་འཐུས་ལྷན་ཚོགས་ཐོག་མར་གསར་འཛུགས་གནང་སྐབས་ཆོལ་ཁ་རེ་ནས་འཐུས་མི་གསུམ་རེ་དང་ཆོས་བརྒྱུད་ཆེན་པོ་བཞིའི་སྐུ་ཚབ་རེ་བཅས་ཁྱོན་འཐུས་མི་༡༣གཏན་འཁེལ་གནང་བ་དེ་ནི་ཕུགས་རྒྱང་རིང་པོར་ཐུགས་དགོངས་བཞེས་ཏེ་བོད་མི་རིགས་ཡོངས་རྫོགས་གཅིག་གྱུར་ཐོགམ་འོངས་པར་བོད་མི་ཡོངས་ལ་ཁྱབ་པའི་མང་གཙོའི་སྒྲིག་འཛུགས་ཤིག་ཡོང་ཐབས་སུ་དམིགས་གནང་བ་ལས།རྒྱ་གར་ནང་ཡོད་པའི་བོད་མི་ཉུང་ཤས་ཀྱི་འཕྲལ་སེལ་འཐུས་མི་ལྟ་བུ་ཞིག་མིན་ཞེས་བཀའ་གནང་ཡོད།